經數: 一七八九

經名: 楞伽阿跋多羅寶經註解卷第一下

頁數: 三六一

上              欄

二境也. 言自性身財等者. 如*入楞伽云. 身

及資生器世間等. 一切皆是藏識影像. 所取

能取二種相現. 愚夫不了墮生住滅有無二

見. 取著一切性生. 不出有無妄想. 實非聖賢

所得無生. 言於彼者. 於諸佛所說無生. 應當

修學也

復次大慧. 有五無間種性. 云何爲五. 謂聲聞

乘無間種性. 緣覺乘無間種性. 如來乘無間

種性. 不定種性各別種性  論其種性本無

差別. 無始熏習或內或外或大或小或定或

不定. 此經所以明. 夫種性有五言無間者. 謂

其種性純一無間雜也

云何知聲聞乘無間種性. 若聞說得陰界入

自共相斷知時. 擧身毛孔熙怡欣悅. 及樂修

相智. 不修緣起發悟之相. 是名聲聞乘無間

種性. 聲聞無間見第八地. 起煩惱斷習煩惱

不斷. 不度不思議變易死. 度分段死正師子

吼. 我生已盡梵行已立不受後有. 如實知修

習人無我. 乃至得般涅槃覺 聲聞厭苦心

切急於取證. 故聞說四諦知苦斷集[&FFFF]#滅修

道之時. 則身心悅豫. 陰界入自共相. 雖開合

不同. 卽是苦諦. 相智者. 四諦之總相知也. 聲

聞根鈍樂修此智. 不修緣起發悟之相者. 緣

卽十二因緣. 乃緣覺所修而發悟者. 而聲聞

不樂修也. 聲聞以無間三昧. 見第八□支佛

地. 斷現行見思煩惱. 未斷無明別惑. 言習煩

惱者. 卽無明也. 以故未能超越變易生死. 但

能超越分段生死苦海耳. 師子吼卽無畏說

也. 謂至八地說言. 我生已盡斷苦集也. 梵行

中              欄

已立不受後有. 修道證滅也. 皆實不虛故. 云

如實知也. 修習人無我乃至得涅槃覺. 謂空

人執而得涅槃證眞空也

大慧. 各別無間者. 我人衆生壽命長養士夫.

彼諸衆生作如是覺心般涅槃. 復1由異外道

說. 悉由作者見一切性已. 言此是般涅槃. 作

如是覺. 法無我見非分. 彼無解脫. 大慧. 此諸

聲聞乘無間外道種性. 不出出覺. 爲轉彼惡

見故. 應當修學 各別無間者. 此言著相聲

聞不異外道而言無間. 於我人知見等各各

差別之法. 計爲涅槃. 而不知此是生死根本.

反以爲覺而取證也. 復有一種計一切法悉

由造作而有. 非因計因. 見一切性是爲涅槃.

如聲聞之樂滅修道. 然於法無我解脫. 實非

其分. 名爲佛子. 實是外道. 故云無間外道. 雖

欲出離三界. 而不能出故. 云不出出覺. 亦勸

令學者當轉彼惡見. 而趣如來種性也

大慧. 緣覺乘無間種性者. 若聞說各別緣無

間. 擧身毛□非泣流淚. 不相近緣所有不著.

種種自身種種神通. 若離若合種種變化. 聞

說是時其心隨入. 若知彼緣覺乘無間種性

已. 隨順爲說緣覺之乘. 是名緣覺乘無間種

性相緣覺者從佛[&FFFF]#敎. 觀十二因緣. 覺眞諦

理名爲緣覺. 亦名獨覺者. 出無佛世[&FFFF]#緣自

悟也. 各別緣無間者. 聞說十二因緣因果循

環. 而悟無生適其所願. 悲感交集至於流淚.

言不相近等者. 謂樂獨善寂修遠離行. 凡所

有相皆不能著. 或時爲說身通變化. 或離一

身爲多. 或合多身爲一. 聞如是說心有所入.

下              欄

菩薩知彼緣覺種性. 當爲說此緣覺乘法也

大慧. 彼如來乘無間種性有四種. 謂自性法

無間種性. 離自性法無間種性. 得自覺聖無

間種性. 外刹殊勝無間種性. 大慧. 若聞此四

事一一說時. 及說自心現身財建立不思議

境界時. 心不驚怖者. 是名如來乘無間種性

相  如來種性無間者. 謂其性圓融無□也.

言四種者. 一自性法卽如來藏. 自性淸淨心

也. 二離自性法. 謂此性離性執也. 三得自覺

聖. 卽如來究竟覺智也. 四外刹殊勝. 謂如來

悲願嚴土攝生. 種種殊勝也. *入楞伽云. 所

證法有三種者. 合自性法離自性法爲一. 此

三種卽法報應三身也. 及說自心現身財等

者. *入楞伽云. 聞自心所現身財建立阿賴耶

識不思議境. 不驚不怖不畏. 當知此是如來

乘性

大慧. 不定種性者. 謂說彼三種時. 隨說而入

隨彼而成. 大慧. 此是初治地者. 謂種性建立.

爲超入無所有地故. 作是建立. 彼自覺藏者.

自煩惱習淨見法無我. 得三昧樂住聲聞. 當

得如來最勝之身  不定種性者. 聞說聲聞

緣覺如來三種法時. 隨生信解而順修學從

小入大. 其性可移故言不定. 初治地者卽乾

慧地人. 爲其說不定種2生. 令彼超入無所有

地. 此地卽第七已辦地. 作是建立者. 作是說

也. 彼自覺藏等者. *入楞伽云. 彼住三昧樂

聲聞. 若能證知自所依識. 見法無我淨煩惱

習. 畢竟當得如來之身. 自所依識卽自覺藏

第八識也. 煩惱習卽無明也

經數: 一七八九

經名: 楞伽阿跋多羅寶經註解卷第一下

頁數: 三六二

上              欄

爾時世尊欲重宣此義而說偈言

須陀槃那果      往來及不還

逮得阿羅漢      是等心惑亂

須陀槃那者. 卽須陀洹. 此云預流. 能斷三

界見惑. 預入聖人之流. 此初果也. 往來者.

梵語斯陀含. 能斷欲界前六品思惑. 後三品

未斷. 於人天中更一往來. 此二果也. 不還者.

梵語阿那含. 斷欲界思盡. 更不來欲界受

生. 此三界也. 阿羅漢四果也. 是四果人雖

斷見思取證小果. 而未能斷塵沙無明二惑.

是爲惑亂也

三乘與一乘      非乘我所說

愚夫少智慧      諸聖遠離寂

三乘者. 聲聞緣覺不定三種性也. 一乘如

來種性也. 非乘各別種性也. 如來之意但說

一乘. 爲機器不齊故. 說三乘非乘引權歸實.

諸聖遠離寂. 卽樂入寂滅. 四果聖人也

第一義法門      遠離於二敎

住於無所有      何建立三乘

第一義門是爲寂理. 豈有權實之殊. 如來

住此寂理一法不立. 肉三乘乎

諸禪無量等      無色三摩提

受想悉寂滅      亦無有心量

諸禪者. 四禪也. 無量者. 四無量心也. 無色

者. 四無色定也. 三摩提者. 謂等持卽三昧

也. 受想寂滅者. 小乘滅盡定也. 此等諸法

心量都盡也

大慧. 彼一闡提非一闡提. 世間解脫誰轉. 大

慧. 一闡提有二種. 一者捨一切善根. 及於無

中              欄

始衆生發願. 云何捨一切善根. 謂謗菩薩藏

及作惡言. 此非隨順修多羅毘尼解脫之說.

捨一切善根故不般涅槃  一闡提是梵語此

□信不具. 亦云極惡. 非一闡提者. 非定是極

惡若定是極惡. 則永無轉惡爲善得解脫時

也. 然闡提現行雖惡性不斷善. 若能照性亦

得成佛. 故又告云. 闡提有二種. 捨一切善根

者. 此眞極惡人也. 及於無始衆生發願者. 此

菩薩闡提也. 云何捨一切等者. 徵釋極惡之

義也. 謗菩薩藏及作惡言. 此乃人法俱謗. 安

肯隨順經律解脫之法而入涅槃. 所謂闡提

斷修善盡者是也

二者菩薩本自願方便故. 非不般涅槃. 一切

衆生而般涅槃. 大慧. 彼般涅槃. 是名不般涅

槃法相. 此亦到一闡提趣此言大乘菩薩

以本願方便欲令一切衆生悉入涅槃而後涅

槃. 言不般涅槃法相者. 菩薩了生死卽是涅

槃. 涅槃本具非別有涅槃可入. 所謂淸淨行

者不入涅槃者是也. 言亦到一闡提趣者. 蓋

菩薩了惡卽善. 無善可修. 趣同闡提捨一切

善及不入涅槃故也

大慧白佛言. 世尊. 此中云何畢竟不般涅槃.

佛告大慧. 菩薩一闡提者. 知一切1善法本來

般涅槃已. 畢竟不般涅槃. 而非捨一切善根

一闡提也. 大慧. 捨一切善根一闡提者. 復以

如來神力故. 或時善根生. 所以者何. 謂如來

不捨一切衆生故. 以是故. 菩薩一闡提不般

涅槃此徵釋菩薩闡提不般涅槃之所以.

言本來般涅槃等者. 經云. 一切衆生卽涅槃

下              欄

相. 不可復滅. 然菩薩非終不般涅槃. 蓋了

修卽性離涅槃相也. 或時善根生等文顯可

見

復次大慧. 菩薩摩訶薩當善三自性. 云何三

自性. 謂妄想自性. 緣起自性. 成自性分別

自性乃此經之要領. 前已略明. 今復詳說

大慧. 妄想自性從相生. 大慧白佛言. 世尊. 云

何妄想自性從相生. 佛告大慧. 緣起自性事

相相行. 顯現事相相. 計著有二種妄想自性.

如來應供等正覺之所建立. 謂名相計著相.

及事相計著相. 名相計著相者. 謂內外法計

著. 事相計著相者. 謂卽彼如是. 內外自共相

計著. 是名二種妄想自性相. 若依若緣生. 是

名緣起 言妄想自性從相生者. 正從緣起

相生也. 緣起者. 謂從因緣起乎事相事相顯

現而生二種計著. 言相相者. 事相非一也. 如

來建立者. 卽如來爲衆生. 演說妄想自性. 以

令了妄無妄也. 名相計著相者. 謂於根塵內

外法中. 計著名相. 事相計著相者. 謂卽於彼

根塵法上. 不了性空計著自相. 共相. 若依若

緣生. 正明緣起自性. 依卽因也. 謂諸法從因

緣而生. 因緣有根塵因緣. 有業惑因緣. 而業

惑又從根塵而起. 凡世出世間一切諸法. 無

有不從因緣而生. 龍樹所謂因緣所生法是

也

云何成自性. 謂離名相事相妄想. 聖智所得

及自覺聖智趣所行境界. 是名成自性如來

藏心  成卽成就. 言離名相事相妄想者. 謂

諸佛聖人. 觀因緣所生之法卽空卽假卽中.

經數: 一七八九

經名: 楞伽阿跋多羅寶經註解卷第一下

頁數: 三六三

上              欄

離諸妄想. 成就正智如如也. 聖智所得卽正

智也. 自覺聖智卽如如也. 合此二法成一自

性. 是爲如來藏心

爾時世尊欲重宣此義而說偈言

名相覺想   自性二相    正智如如

是則成相

名相卽緣起自性. 覺想卽妄想自性. 正智

如如卽成自性. 此攝五法爲三自性. 故知五

法三自性. 特開1合異耳

大慧. 是名觀察五法自性相經. 自覺聖智趣

所行境界. 汝等諸菩薩摩訶薩. 應當修學

一經所說雖通五法三自性. 勸修從要. 乃爲

自覺聖智故. 玆結勸也

復次大慧. 菩薩摩訶薩善觀二種無我相. 云

何二種無我相. 謂人無我及法無我. 云何人

無我. 謂離我我所. 陰界入聚無知業愛生. 眼

色等攝受計著生識. 一切諸根自心現. 器身

藏自妄想相施設顯示 言善觀人法無我相

者. 謂用二空妙觀. 破生法二執也. 在他經則

曰生法二空. 此云人無我法無我. 無卽空也.

人乃衆生假名. 法乃五陰實法. 凡夫於此假

實我見偏重. 故以無我破之. 若達無我則一

切離著. 顯出本性妙人妙法矣. 人無我中. 言

離我我所者. 我卽假名. 我所卽實法也蓋假

不自假. 依實法而有假名. 若推假必兼其

實. 故曰陰界入聚. 無知卽煩惱. 謂實法從

煩惱業愛所生. 眼色等者. 謂眼等諸識. 取

於色等諸塵. 器身藏者. 器卽依報. 謂世間如

器. 身卽正報藏卽藏識. *入楞伽云. 又自心

中              欄

所見身器世間. 皆是藏心之所顯現. 此等諸

法心其妄執皆不可得. 是爲人無我也

如河流如種子如燈如風如雲. 刹那展轉壞

躁動如猿□. 樂不淨處如飛蠅. 無厭足如風

火. 無始虛僞習氣因. 如汲水輪生死趣有輪.

種種身色如幻術神[&FFFF]#機發像起. 善彼相知.

是名人無我智 河流等五喩刹那壞相. 躁

動等三乃虛妄識相. 故以猿蠅風火喩之. 然

皆無始虛妄習因. 墮於生死三有輪轉. 故以

汲井輪喩之種種身色等者. 此喩幻身. 如幻

術. 能使機發神[&FFFF]#能使像起. *入楞伽云. 譬

如死屍[&FFFF]#力故行. 亦如木人因機運動. 善彼

相知. 卽善知如上喩相. 是觀人無我妙智也

云何法無我智. 謂覺陰界入妄想相自性. 如

陰界入離我我所. 陰界入積聚. 因業愛繩縛

展轉相緣生無動搖. 諸法亦爾離自共相. 不

實妄想相妄想力. 是凡夫生非聖賢也. 心意

識五法自性離故. 法無我智從實法直示.

謂覺知陰界入相是妄計性. 如陰界入等者.

例前人無我觀離我我所. 但由陰等積聚業

愛纏縛. 互爲緣起推其自性了不可得. 故曰

無動搖. 動搖卽造作也. *入楞伽云. 無能作

者. 旣無能作安有所作諸法. 故云離自共相.

然此虛妄之相. 是凡夫妄想分別. 非諸聖賢.

旣了法法本空. 尙何妄想之有哉. 故曰自性

離也. 離非遠離卽達其性亡耳

大慧. 菩薩摩訶薩當善分別一切法無我善

法無我. 菩薩摩訶薩不久當得初地. 菩薩無

所有觀地相. 觀察開覺歡喜. 次第漸進超九

下              欄

地相得法雲地. 於彼建立無量寶莊嚴大寶

蓮華王像大寶宮殿. 幻自性境界修習生. 於

彼而坐. 同一像類諸最勝子眷屬圍繞. 從一

切佛刹來. 佛手灌頂如轉輪聖王太子灌頂.

超佛子地. 到自覺聖智法趣. 當得如來自在

法身. 見法無我故. 是名法無我相. 汝等諸菩

薩摩訶薩. 應當修學此結勸利益文中. 言

當得初地者. 歡喜地也. 無所有等者. 謂菩薩

用中道妙觀. 了諸地相無有障□. 如是觀察

故. 開覺而生歡喜. 或超或漸至法雲地. 住此

地已有無量寶莊嚴境界而現其前. 幻自性

者. 由修習幻性法門. 感如是報. 同一像類等

者. 謂法身菩薩之類皆來圍繞. 諸佛亦來手

摩其頂灌頂. 以下如文可見

爾時大慧菩薩摩訶薩復白佛言. 世尊. 建立

誹謗相. 惟願說之. 令我及諸菩薩摩訶薩離

建立誹謗二邊惡見. 疾得阿□多羅三□三

菩提覺. 已離常建立. 斷誹謗見不謗正法

眞如界中尙不當無安得言有. 非有說有名

建立常見也. 非無說無名誹謗斷見也. 大慧.

設此以問. 云何離此二見. 當得菩提不謗正

法耶

爾時世尊受大慧菩薩請已而說偈言

建立及誹謗      無有彼心量

身受用建立      及心不能知

愚癡無智慧      建立及誹謗

2言此建謗皆由心量. 然心量之實心不可

得. 如來如此直示. 令彼凡迷了本無有離諸

邪見. 言身受用建立者. 身卽色身正報也. 受

經數: 一七八九

經名: 楞伽阿跋多羅寶經註解卷第一下

頁數: 三六四

上              欄

用卽資財依報也. 由愚癡無智. 不知是自心

妄現. 墮於二見

爾時世尊於此偈義. 復重顯示告大慧言. 有

四種非有有建立. 云何爲四. 謂非有相建立.

非有見建立. 非有因建立. 非有性建立. 是名

四種建立. 又誹謗者. 謂於彼所立無所得. 觀

察非分而起誹謗. 是名建立誹謗相  上言

建立誹謗是斷常邪見. 而未詳說名義故列

其名而後釋義. 名相固多其略有四. 曰相曰

見曰因曰性. 皆言非有建立者. 謂其本無强

作有見. 誹謗相不從他起. 至於建立法中. 心

不可得以作空想. 故云於彼所立無所得言

觀察非分者. *入楞伽云. 不善觀察蓋不能了

眞空不空. 而起誹謗之見也

復次大慧. 云何非有相建立相. 謂陰界入非

有自共相. 而起計著. 此如是此不異. 是名非

有相建立相. 此非有相建立. 妄想無始虛僞

過. 種種習氣計著生  此釋建立初相中. 言

非有相建立者. 謂於陰界入. 自相共相本無

所有而生計著. 云此如是此不異. 如是者自

相也. 不異者共相也. 然此非有相建立相非

始今世. 故云無始虛僞習氣計著生也

大慧. 非有見建立相者. 若彼如是陰界入我

人衆生壽命長養士夫見建立. 是名非有見

建立相  非有見等者. 此見亦從我所上起.

謂於陰界入中. 妄起我人衆生等見故. 云非

有見建立也

大慧. 非有因建立相者. 謂初識無因生. 後不

實如幻. 本不生. 眼色明界念前生. 生已實已

中              欄

還壞 是名非有因建立相 此因建立言初

識無因生者. 謂最初識念無因而生. 生後不

實如幻. 旣然如幻豈有生乎. 眼色明界等者.

言初識本無. 後因眼等四緣一念前生. 生已

實有實已還壞. 是爲生滅故皆非也

大慧非有性建立相者. 謂虛空滅般涅槃非

作. 計著性建立. 此離性非性. 一切法如[&FFFF]#馬

等角. 如垂髮現. 離有非有. 是名非有性建立

相  性建立中. 言虛空滅般涅槃者. 卽三無

爲也. 虛空謂虛空. 無爲滅謂非擇滅. 無爲般

涅槃謂擇滅無爲. 此三無爲皆無作性. 但邪

計執著建立爲有言離性非性者. 謂一切諸

法本來非有非無. 如[&FFFF]#馬等角. 是喩非有. 如

垂髮由□目而生. 是喩非無

建立及誹謗愚夫妄想. 不善觀察自心現量.

非聖賢也. 是故離建立誹謗惡見. 應當修學

此總結斥. 由愚夫不善觀自心現量非有

非無. 而妄計有無. 實非1聖賢. 故勸菩薩離

此二見當修學也

復次大慧. 菩薩摩訶薩善知心意意識五法

自性二無我相趣究竟. 爲安衆生故. 作種種

類像. 如妄想自性處依於緣起. 譬如衆色如

意寶珠. 普現一切諸佛刹土一切如來大衆

集會. 悉於其中聽受佛法. 所謂一切法. 如幻

如夢光影水月. 於一切法離生滅斷常. 及離

聲聞緣覺之法  此言菩薩善知心意意識五

法2二性二無我相. 可趣究竟之地. 自行旣

成. 當化衆生隨類現形. 故云作種種類像. 言

如妄想等者. 肉菩薩隨機設化. 亦猶凡夫妄

下              欄

想從緣而起. 又曰譬如衆色等者. 喩菩薩以

一身一切身普現一切諸佛刹土與諸大衆聽

受如來說法. 其所說者如幻如夢如鏡中像

如水中月. 遠離生滅及以斷常. 不住二乘之

地也

得百千三昧乃至百千億那由他三昧. 得三

昧已. 遊諸佛刹供養諸佛. 生諸天宮宣揚三

寶示現佛身. 聲聞菩薩大衆圍繞. 以自心現

量度脫衆生. 分別演說外性無性. 悉令遠離

有無等見  旣離二乘之地. 卽得諸佛無量

三昧. 乃至示現佛身. 言自心現等. *入楞伽

云. 爲諸大衆說外境後皆唯是心. 悉令遠離

有無等執

爾時世尊欲重宣此義而說偈言

心量世間   佛子觀察   種類之身

離所作行   得力神通   自在成就

言心量世間者. 謂菩薩以自心現量. 觀諸

世間隨機普應然皆出於無緣慈力故離所作

行亦由得如幻三昧力等. 而成就也

爾時大慧菩薩摩訶薩復請佛言. 惟願世尊.

爲我等說一切法空無生無二離自性相. 我等

及餘諸菩薩衆. 覺悟是空無生無二離自性

相已. 離有無妄想. 疾得阿□多羅三□三菩

提. 爾時世尊. 告大慧菩薩摩訶薩言. 諦聽諦

聽. 善思念之. 今當爲汝廣分別說. 大慧白佛

言. 善哉世尊. 唯然受敎大慧聞上諸法遠

離斷常二見. 則已了達眞空諸法無生無異

離性離相. 而到於聖趣. 爲未了者. 復有此請.

故如來條列而答之

經數: 一七八九

經名: 楞伽阿跋多羅寶經註解卷第一下

頁數: 三六五

上              欄

佛告大慧. 空空者. 卽是妄想自性處. 大慧. 妄

想自性計著者. 說空無生無二離自性相. 大

慧. 彼略說七種空. 謂相空. 性自性空. 行空.

無行空. 一切法離言說空. 第一義聖智大空.

彼彼空. 空空者. 空之又空之謂也. 空之又

空能空之觀也. 妄想自性處所空之境也. 由

凡夫於此執著妄想自性故. 如來說空無生

無二離性離相之法也. 空有廣略故. 諸經敎

所說空義非一. 此經但說七種乃赴一時之

機. 如應病與藥也. 具見下文

云何相空. 謂一切性自共相空. 觀展轉積聚

故. 分別無性自共相不生. 自他俱性無性故

相不住. 是故說一切性相空. 是名相空此徵

釋相空. 而言一切性自共相空者. 蓋一切法

本無自他共離四性. 衆生妄執從四性生. 四

性卽四句. 四句心其生相. 了不可得故云相

空. 展轉積聚者. 卽陰界入互相待對也. 分別

無性者. 卽分析推心皆無自性. 無性亦無故

云相不生也. 自他俱性無性者. 此覆[&FFFF]#上

義. 自謂自生. 他謂他生. 俱謂共生. 無謂無因

生. 無因生卽離生也. 相不住卽不住於相也

云何性自性空. 謂自己性自性不生. 是名一

切法性自性空. 是故說性自性空  自性空

者. 謂於當念觀一切所生之法. 無自生性名

自性空. 前已空性. 此復言性空者. 前乃推檢

入空. 故性相俱相. 約修說也. 此則本自二空.

故性相俱性. 約性說也

云何行空. 謂陰離我我所. 因所成所作業方

便生. 是名行空  行空言陰離我我所者. 陰

中              欄

是我所性本離執. 從陰成我從我起行. 因所

者因我所也. 謂因我所起業. 方便和合而生

妄執. 順性推心皆不可得. 名行空也

大慧. 卽此如是行空展轉緣起自性無性. 是

名無行空  無行空者. 不離前所作行. 乃了

達諸陰展轉緣起無有自性. 乃行無行矣. 是

爲無行空

云何一切法離言說空. 謂妄想自性無言說.

故一切法離言說. 是名一切法離言說空

一切法離言說空者. 謂一切法妄計自性. 自

性□得. 豈容言說. 是爲離言說空1也

云何一切法第一義聖智大空. 謂得自覺聖

智. 一切見過習氣空. 是名一切法第一義聖

智大空 自覺聖智本不當空. 而能空彼見

過習氣. 所旣空2已能空亦空. 卽畢竟空也

云何彼彼空. 譯於彼無彼空. 是名彼彼空. 大

慧. 譬如鹿子母舍無象馬牛羊等. 非無比丘

衆而說彼空. 非舍舍性空. 亦非比丘比丘性

空. 餘處無象馬. 是名一切法自相. 彼於彼

無彼. 是名彼彼空. 是名七種空. 彼彼空者. 是

空最3[&FFFF]#汝當遠離 彼彼空者. 正謂外道所

計之空. 對此言之但空於彼而不空此. 故云

於彼無彼空. 譬如鹿子等者. 鹿子人名也. 其

母毘舍□優婆夷. 深重三寶造立精舍安止

比丘. 於中不畜象馬等. 言彼舍空者. 但無象

馬爲空. 謂比丘衆亦空. 非舍以下. 總斥外

道邪計之空. 謂其縱能空舍比丘. 而不能空

其二者之性. 縱以是處無象馬爲空而餘處

非無. 是則能所彼此宛然何空之有. 是名一

下              欄

切法下. 結斥之詞. 初彼字指外道. 但於彼無

彼. 而不能無此. 又言七種空內而彼彼空最

*Ｃ者. 是外道之邪計. 故4誡學者深當遠離

也

大慧. 不自生非不生. 除住三昧是名無生

此□無生之問. 不自生者. 具言當如大論偈

云. 諸法不自生. 亦不從他生. 不共不無因. 是

故說無生. 非不生者. 謂非一向不生. 以理言

之. 無生無所不生. 永嘉亦云. 若實無生無不

生. 除住三昧者. 除登初地初住破無明顯法

性. 是眞無生也

離自性卽是無生. 離自性刹那相續流注. 及

異性現一切性離自性. 是故一切性離自性

此□離自性相之問. 還約無生言之. 故曰

離自性. 卽是無生言刹那相續流注者. 心也.

及異性現等者. 法也. 謂心若變動. 則有異性

所現一切諸法. 若了心空則諸法自泯. 故云

離自性也

云何無二. 謂一切法如陰熱如長短如黑白.

大慧. 一切法無二非於涅槃. 彼生死非於生

死. 彼涅槃異相因有性故. 是名無二. 如涅槃

生死一切法亦如是. 是故空無生無二離自

性相. 應當修學此□無二之問. 先約事示

其二相. 陰熱長短黑白之相待對宛然不得

不二. 又曰一切法無二者. 約理言也. 以其理

一融彼事異. 則一切法無二也. 言非於涅槃

等者. 生死涅槃本來平等. 非涅槃外別有生

死. 非生死外別有涅槃. 彼卽外也. 然此二者.

不二而二. 二而不二. 若不了此而謂有異相

經數: 一七八九

經名: 楞伽阿跋多羅寶經註解卷第二上

頁數: 三六六

上              欄

因. 則各有自性故. 說無二以一之. 旣了此二

無二則一切法無不然也. 是故下總結勸

爾時世尊欲重此義而說偈言

我常說空法      遠離於斷常

生死如1幻夢     而彼業不壞

虛空及涅槃      滅二亦如是

愚夫作妄想      諸聖離有無

佛謂我說中道妙空. 則有無俱遣. 故云遠

離於斷常. 此總明也. 生死2如幻夢下. 次明生

死涅槃各離斷常. 3則了生死如幻夢故不常.

彼業不壞故不斷. 虛空及涅槃. 卽三無爲法.

總是涅槃. 此涅槃亦如幻故不常. 非同小乘

滅無故不斷滅二無二也. 謂生死涅槃無二.

離乎斷常亦如是也. 愚夫妄想故墮斷常. 聖

人已離有無. 則無二法之異耳

爾時世尊復告大慧菩薩摩訶薩言. 大慧. 空

無生無二離自性相. 普入諸佛一切修多羅.

凡所有經悉說此義. 諸修多羅悉隨衆生希

望心. 故爲分別說顯示其義. 而非眞實在於

言說. 如鹿渴想狂惑群鹿. 鹿於彼相計著水

性而彼無水. 如是一切修多羅所說諸法. 爲

令愚夫發歡喜. 故非實聖智在於言說. 是故

當依於義[&FFFF]#著言說此總結空無生等諸

法. 非但此經所說. 乃一切大敎所詮之旨. 聖

智境界本無言說. 然如來善巧分別者. 爲令

衆生離著顯性. 苟或執之則失於理. 故*誡云

[&FFFF]#著言說. 妙在得意忘言. 如月指之喩斯得

之矣

楞伽阿跋多羅寶經註解卷第一4下

中              欄

楞伽阿跋多羅寶經註解卷第二

5上

6宋心那跋多羅奉 詔譯

大明天界善世禪寺住持(臣)僧(宗□)

演福講寺住持(臣)僧(如[&FFFF]#)奉   詔同註

一切佛語心品第二

爾時大慧菩薩摩訶薩白佛言. 世尊. 世尊修

多羅說. 如來藏自性淸淨. 轉三十二相. 入於

一切衆生身中. 如大價寶垢衣所纏. 如來之

藏常住不變亦復如是. 而陰界入垢衣所纏.

貪欲□癡不實妄想塵勞所汚. 一切諸佛之

所演說. 云何世尊. 同外道說. 我言有如來藏

耶. 世尊. 外道亦說有常作者. 離於心那周遍

不滅. 世尊. 彼說有我內外言敎或有相似.

苟不7辯明邪必濫正. 故大慧以佛說如來藏

有同外道所計神我爲問. 首言如來藏性淸淨

者. 體離染汚名曰淸淨. 此如來藏生佛本同.

諸佛悟此起三十二相應身之用. 衆生迷佛

所悟轉淨爲染. 故云轉入衆生身中. 如大價

下喩顯可知. 云何世尊等者. 正結問也. 言亦

說有常作等者. 卽彼計神我爲常. 是能作者.

離於所依陰等諸緣. 周遍不滅故. 云離於心

那周遍不滅也. 彼說有我者. 意以此同如來

藏也

佛告大慧. 我說如來藏不同外道所說之我.

大慧. 有時空無相無願如實際法性法身涅

槃. 離自性不生不滅本來寂靜自性涅槃. 如

下              欄

是等句說如來藏已. 如來應供等正覺. 爲斷

愚夫畏無我句故. 說離妄想無

8人相續陰    緣與微塵    勝自在作

心量妄想

人相續陰者. 人卽是我. 陰卽五陰. 此我陰

相續不斷者. 外道計此之法從邪因緣與微

塵及勝自在天所作. 作卽生也. 然彼不知此

但心量妄想耳

爾時大慧菩薩摩訶薩觀未來衆生. 復請世

尊. 惟願爲說修行無間如諸菩薩摩訶薩修

行者大方便  大慧旣聞入三解脫門疾得菩

提. 菩提是道果. 果非因行[&FFFF]#成. 行非方便[&FFFF]#

進. 故爲來世之機. 伸此請也. 無間者. 無間雜

間斷也

佛告大慧. 菩薩摩訶薩成就四法得修行者

大方便. 云何爲四. 謂善分別自心現. 觀外性

非性. 離生住滅見. 得自覺聖智善樂. 是名菩

薩摩訶薩成就四法得修行者大方便  答中

言成就四法是大方便者. 方便多門四法乃

方便之大. 故與其他方便不同. 然此四者. 不

出修性因果. 謂全性起修從因至果也. 四法

義見下文

云何菩薩摩訶薩善分別自心現. 謂如是觀.

三界唯心分齊. 離我我所無動搖離去來. 無

始虛僞習氣所熏. 三界種種色行繫縛身財

建立妄想隨入現. 是名菩薩摩訶薩善分別

自心現  釋分別自心現中. 言觀三界唯心

分齊者. 三界由妄想而起. 想不出自心. 分

齊者. 界限也. 了知心外無法. 則人法二執俱

經數: 一七八九

經名: 楞伽阿跋多羅寶經註解卷第二上

頁數: 三六七

上              欄

離. 復何動作去來之相. 但由無始妄想熏故.

有三界種種五陰繫縛. 言色行者. 略擧五陰

之二耳. 由有五陰之身故. 有資身財物建立.

如是諸法皆因自心妄想顯現. 若知本來空

寂安有生滅. 是爲善分別也

云何菩薩摩訶薩善觀外性非性. 謂焰夢等

一切性. 1所有境界如來藏門. 大慧. 未來現

在菩薩摩訶薩不應作我見計著 答中先約

法判異. 言我說如來藏初無我相. 但爲顯眞

破妄故. 說我與無我. 不外道妄計之我. 言

空無相無願者. 三空也. 空是性空. 無相是相

空. 無願是性相俱空. 無所願也. 如實際是眞

如實際也. 法性. 法名軌則性名不改. 法身者.

師軌法性還以法性爲身. 涅槃者. 滅度也. 或

說離自性. 或說不生不滅. 或說本來寂靜. 或

說自性涅槃. 如是諸句皆如來藏之異名. 然

如來以種種名演說如來藏義. 爲令衆生離

我. 但機樂不同. 懼聞無我之名者. 說離妄想

無所有境界. 離妄卽無我. 是爲如來藏門. 門

者能通. 欲衆生從此門而入. 故戒云不應計

著

譬如陶家. 於一泥聚以人工水木輪繩方便

作種種器. 如來亦復如是. 於法無我離一切

妄想相. 以種種智慧善巧方便. 或說如來

藏. 或說無我. 以是因緣故. 說如來藏不同外

道所說之我. 是名說如來藏開引計我諸外

道. 故說如來藏令離不實我見妄想入三解

脫境界. 希望疾得阿□多羅三□三菩提. 是

故如來應供等正覺. 作如是說. 如來之藏. 若

中              欄

不如是則同外道. 是故大慧. 爲離外道見故.

當依無我如來之藏  譬如下引喩結顯. 泥

聚一也. 本無定器. 陶家以作工方便故成種

種器. 喩法無我亦一也. 本無定名. 以智慧方

便說種種名. 如前空無相至涅槃等是也. 故

結云. 或說如來藏. 或說無我. 名雖不同義則

是一. 蓋開引著我外道說如來藏. 本令離著

入三脫門成等正覺. 豈同外道神我之見邪.

三解脫者. 性淨解脫圓淨解脫方便淨解脫

也

爾時世尊欲重宣此義而說偈言

無始虛僞妄想習. 因觀一切性自性. 菩薩摩

訶薩作如是善觀外性非性. 是名菩薩摩訶

薩善觀外性非性  前觀內心此修外觀. 此

之二觀修. 乃隨宜未必俱用. 言外性非性者.

了外法之性. 非自他等四性而生也. 謂陽焰

夢幻等性是也. 此一切法由無始妄習爲

因. 故皆不實如焰夢等. 是爲善觀外性非性

也

云何菩薩摩訶薩善離生住滅見. 謂如幻夢

一切性. 自他俱性不生. 隨入自心分齊. 故見

外性非性. 見識不生及緣不積聚. 見妄想緣

生於三界. 內外一切法不可得. 見離自性生

見悉滅. 知如幻等諸法自性. 得無生法忍. 得

無生法忍已. 離生住滅見. 是名菩薩摩訶薩

善分別離生住滅見  離生住滅見. 謂如夢

等. 牒前所觀也. 見識不生下. 正示離見. 言

由前觀故. 內見心識不生外緣塵不積聚. 一

一推心性不可得故云不生. 不生而生. 以妄

下              欄

想緣生於三界. 內外諸法均一理故. 皆不可

得則離自性. 由離性故. 緣生與見皆悉寂滅.

如是證知諸法如幻. 卽是無生法忍. 無生則

無滅故. 生住滅之見無不離也

云何菩薩摩訶薩得自覺聖智善樂. 謂得無

生法忍. 住第八菩薩地. 得離心意意識五法

自性二無我相. 得意生身 此自覺聖智. 謂

得無生法忍者. 初破無明顯法性也. 言善樂

者. 旣得無生以此爲樂. 又云. 住第八菩薩地

者. 此乃通敎第八地也. 菩薩至此地. 受接始

證無生法忍. 作餘敎釋之不可也. 離心意識

等旣證無生. 何法可離. 乃非離而離. 得意生

身者. 起用之本亦捨意得意之用也

世尊. 意生身者. 何因緣. 佛告大慧. 意生身

者. 譬如意去迅疾無□故名意生. 譬如意去

石壁無□於彼異方無量由延因先所見憶念

不忘自心流注不絶於身無障□生. 大慧. 如

是意生身得一時俱. 菩薩摩訶薩意生身. 如

幻三昧力自在神通妙相莊嚴聖種類身一時

俱生. 猶如意生無有障□. 隨所憶念本願境

界. 爲成就衆生得自覺聖智善樂  意生身

等者. 意有三義. 取以爲喩. 一迅疾二無□. 三

遍到. 蓋言菩薩得如幻三昧現身攝生亦有

此三義也. 凡夫意到而身不能到. 身意俱到.

惟聖及得通者能之. 言如幻三昧自在神通

者. 能生之意也. 妙相莊嚴聖種類身者. 所生

之身也. 一時俱生猶如意生者. 法喩泯合也.

成就衆生者. 令其亦得善樂也

如是菩薩摩訶薩得無生法忍. 住第八菩薩

經數: 一七八九

經名: 楞伽阿跋多羅寶經註解卷第二上

頁數: 三六八

上              欄

地. 轉捨心意意識五法自性二無我相身及

得意生身. 得自覺聖智善樂. 是名菩薩摩訶

薩成就四法得修行者大方便. 當如是學

菩薩依此四法修行. 卽得從因至果起用化

他故. 戒云. 當如是學

爾時大慧菩薩摩訶薩復請世尊. 惟願爲說

一切諸法因緣之相. 以覺緣因相故. 我及諸

菩薩離一切性有無妄見. 無妄想見漸次俱

生上言修行證無生忍. 然無生之理未嘗

離於因緣所生之法. 若覺了斯旨. 則能離諸

妄執. 故大慧爲衆而請. 言漸次俱生者. 謂

諸法漸生頓生此皆邪見. 義見下文

佛告大慧. 一切法二種緣相. 謂外及內外緣

者. 謂泥團柱輪繩水木人工. 諸方便緣有甁

生. 如泥甁縷疊草席種牙酪□等方便緣生.

亦復如是. 是名外緣前後轉生  內外因緣

皆有親[&FFFF]#之義. 謂親生爲因[&FFFF]#助爲緣. 外緣

者. 合有因字. 泥團爲因柱輪等爲緣和合爲

甁. 甁卽所生法也. 泥甁因緣旣然. 例餘縷疊

等四亦復然也. 言前後轉生者. 謂前因後緣

展轉而生也

云何內緣. 謂無明愛業等法得緣名. 從彼生

陰界入法. 得緣所起名彼無差別. 而愚夫妄

想. 是名內緣法 前言外者依報也. 此言內

者正報也. 言無明業等生陰界入法者. 此十

二因緣也. 由過去無明行. 乃至現在陰界入.

亦由現在愛業. 生未來陰界入也. 以是得名

內緣起法. 彼無差別者. 謂本無漸生頓生差

別. 但是凡夫妄想分別耳

中              欄

大慧. 彼因者. 有六種. 謂當有因. 相續因. 相

因. 作因. 顯示因. 待因. 當有因者. 作因已內

外法生. 相續因者. 作攀緣已. 內外法生陰種

子等. 相因者. 作無間相相續生. 作因者. 作增

上事如轉輪王. 顯示因者. 妄想事生已相現.

作所作如1燈照色等. 待因者. 滅時作相續斷

不妄想性生當有因者. 謂所作因乃根塵

所生法. 是現在因. 能招當來之果也. 相續因

者謂攀緣根塵成善惡業. 續生後陰種子. 果

復爲因也. 相因者. 謂作無間斷善惡業相. 因

果相續不斷也. 作因者. 謂於因上作因. 如轉

輪王已獲勝報更作勝因. 名增上也. 顯示因

者. 謂凡妄想事生必有因. 能作所作境相. 加

燈照物. 顯然可見也. 待因者. 謂妄想滅時還

作作時還滅. 若相續念斷則不妄想性生. 以

妄待不妄. 是爲待因也

大慧. 彼自妄想相愚夫. 不漸次生不俱生. 所

以者何. 若復俱生者. 作所作無分別. 不得因

相故. 若漸次生者. 不得相我. 故漸次生不生

如不生子無父名此言六因所生之法非二

種生相. 但是凡夫妄想之所分別. 故言不漸

次生不俱生也. 所以者何下. 徵結不生所以.

若一切法頓生者. 則能作之因所作之法. 無

有分別. 心其因相不可得也. 若一切法漸生

者. 心其體相亦不可得. 故喩云如不生子安

有父名

大慧漸次生相續方便不然. 但妄想耳. 因

攀緣次第增上緣等生所生故. 大慧. 漸次生

不生. 妄想自性計著相故. 漸次俱不生. 自心

現受用故. 自相共相外性非性. 大慧. 漸次俱

下              欄

不生. 除自心現不覺妄想故相生. 是故因緣

作事方便相. 當離漸次俱見  漸次相續方

便心其生相旣不可得. 故曰不然. 但妄謂生

耳. 言因攀緣等者. 謂四緣也. 心緣塵境曰攀

緣. 亦名因緣也. 心數法次第而生. 曰次第緣

也. 諸法生時. 隨心所現不生障□. 曰增上緣

也. 心託緣生. 如心識之生眼識. 曰緣緣也. 言

等者. 等於緣緣也. 言生所生者. 謂妄想從此

四緣而生. 於中心之亦不可得. 故云漸次生

不生. 蓋此四緣亦是妄計. 故漸與頓皆不生

也. 但自心現受用故. 然於外性自相共相. 推

心亦無自性故也. 惟除愚夫自生妄想. 故戒

云. 當離漸次俱見

爾時世尊欲重宣此義而說偈言

一切都無生      亦非因緣滅

於彼生滅中      而起因緣想

非遮滅復生      相續因緣起

唯爲斷凡愚      癡惑妄想緣

有無緣起法      是悉無有生

習氣所迷轉      從是三有現

一切都無生者. 言一切法漸次與頓俱不生

也. 旣云不生豈有滅乎. 但以本迷而起生滅

之想耳. 非遮滅復生者. 佛之所以說無生滅

者. 非謂實無生滅緣起. 爲斷凡愚妄計. 作如

是說. 若究其本性. 何生何滅. 但無始習惑迷

轉. 遂有三界生滅. 三有者. 卽三界也

眞實無生緣      亦復無有滅

觀一切有爲      猶如虛空華

攝受及所攝      捨離惑亂見

經數: 一七八九

經名: 楞伽阿跋多羅寶經註解卷第二上

頁數: 三六九

上              欄

非已生當生      亦復無因緣

一切無所有      斯皆是言說

猶如虛空華者. 言衆生於眞如實理中. 起

生滅見. 如病眼聞華耳. 攝受及所攝者. 乃謂

能取所取. 於此根塵境界. 不見有無惑亂等

相. 則已生當生一切無有. 乃假名言說耳

爾時大慧菩薩摩訶薩復白佛言. 世尊. 惟願

爲說言說妄想相心經. 世尊. 我及餘菩薩摩

訶薩若善知言說妄想相心經. 則能通達言

說所說二種義. 疾得阿□多羅三□三菩提.

以言說所說二種. 趣淨一切衆生上云一

切無所有. 斯皆是言說. 然凡愚多於言說起

諸妄想. 不能會理故. 大慧. 發如是問. 言心經

者. 卽此經所說名相妄想. 顯示第一義心. 二

種義者. *入楞伽云. 通達能說所說義. 疾得

無上菩提. 令一切衆生於二義中. 亦得淸淨

1也

佛告大慧. 諦聽諦聽. 善思念之. 當爲汝說. 大

慧. 白佛言. 善哉. 世尊. 唯然受敎. 佛告大慧.

有四種言說妄想相. 謂相言說. 夢言說. 過妄

想計著言說. 無始妄想言說. 相言說者. 從

自妄想色相計著生. 夢言說者. 先所經境

界隨憶念生從覺已境界無性生. 過妄想計

著言說者. 先怨所作業隨憶念生. 無始妄

想言說者. 無始虛僞計著過自種習氣生. 是

名四種言說妄想相  眞實理上離言說相一

尙□得. 豈有四哉. 如來說此四者. 以言

遣言. 雖說第一義心亦當離著. 肉此四種

皆說衆生妄想也. 相言說者. 謂從自心所

中              欄

現妄想色相分別自相共相而生也. 夢言說

者. 謂憶念所歷境界. 形於夢寐而有言說.

然覺已無實境界故云無性也. 過妄想計著

言說者. 謂昔有怨[&FFFF]#曾害於我. 後時憶念而

生憤恨之言也. 無始妄想言說者. 謂從無始

戱論妄執習氣所生也. 若能離此四種妄想

言說. 則顯一實妙理矣

爾時大慧菩薩摩訶薩復以此義勸請世尊.

惟願更說言說妄想所現境界. 世尊. 何處何

故云何. 何因衆生妄想言說生  此問言說

所起之處也

佛告大慧. 頭胸喉鼻脣舌□齒和合出音聲.

大慧白佛言. 世尊. 言說妄想. 爲異爲不異. 佛

告大慧. 言說妄想. 非異非不異. 所以者何. 謂

彼因生相故. 大慧. 若言說妄想異者. 妄想不

應是因. 若不異者. 語不顯義而有顯示. 是故

非異非不異 頭等七處. 息風所依和合出

聲而成言說. 旣依衆緣而生則聲爲妄矣. 故

有第二異不異問. 佛答非異非不異者. 但以

分別爲因起言說耳. 又告. 異則妄想不應是

因. 不異則言說不應顯義. 云何而有言說顯

云. 故曰非異非不異也

大慧復白佛言. 世尊. 爲言說卽是第一義. 爲

所說者.  一義. 佛告大慧. 非言說是第一

義. 亦非所說是第一義. 所以者何. 謂第一義

聖樂. 言說所入是第一義. 非言說是第一義.

第一義者. 聖智自覺所得. 非言說妄想覺境

界. 是故言說妄想. 不顯示第一義. 言說者. 生

滅動搖展轉因緣起. 若展轉因緣起者. 彼不

下               欄

顯示第一義. 大慧自他相無性故. 言說相. 不

顯示第一義. 復次大慧. 隨入自心現量故. 種

種相外性非性. 言說妄想不顯示第一義. 是

故大慧. 當離言說諸妄想相言說者. 能詮

之敎也. 所說者. 所詮之理也. 問意謂此二者.

孰爲第一義耶. 佛答能說所說皆非第一義

者. 雖所詮是理而非自得之妙. 似是而非. 惟

聖樂處因言而入. 非言說卽是也. 然聖智樂

處. 是自得之妙. 故云非言說妄想覺境界言

說不能顯示第一義者有三. 一者言說出於

生滅動搖. 展轉緣起無常故. 二者言說問答.

有自他相故. 三者言說妄想不了惟心諸相

無故. 乃戒云. 當離言說諸妄想相

爾時世尊欲重宣此義而說偈言

諸性無自性      亦復無言說

甚深空空義      愚夫不能了

一切性自性      言說法如影

自覺聖智子      實際我所說

諸性無自性者. 離心緣相也. 亦復無言說

者. 離言說相也. 旣絶言思. 是爲第一義空. 愚

夫昧此則墮諸有一切性自性等. 謂一切法

有自性則有言說. 然皆不實如影. 惟聖智所

證實際是我所說也

爾時大慧菩薩摩訶薩. 復白佛言. 世尊. 惟願

爲說離一異俱不俱有無非有非無常無常一

切外道所不行自覺聖智所行離妄想自相共

相入於第一眞實之義. 諸地相續漸次上上

增進淸淨之相. 隨入如來地相無開發本願.

譬如衆色摩尼境界無邊相行自心現趣部分

經數: 一七八九

經名: 楞伽阿跋多羅寶經註解卷第二上

頁數: 三七○

上              欄

之相一切諸法. 我及餘菩薩摩訶薩. 離如是

等妄想自性自共相見. 疾得阿□多羅三□

三菩提. 令一切衆生一切安樂具足充滿

夫離四1見絶百非. 乃菩薩入道之初門故. 擧

以爲問. 先列四句相. 自一異至無常四句有

三. 初一異四句者. 合云一異亦異亦不異非

異非不異. 俱卽亦異亦不異. 不俱卽非異非

不異也. 有無四句者. 合云有無亦有亦無非

有非無也. 常2等四句. 3合云常無常亦常亦

無常非常非無常也. 經文從略不具列也. 此

三四句各有宗計. 一切外道正坐此見. 言不

行者不能離也. 惟聖智由能離四句故. 不見

有自共相. 可登第一義眞實之地漸歷諸地

至於佛地. 無開發4等者. 5入楞伽云. 以無功

用本願力故. 蓋自行旣滿. 復以本願普入佛

刹化諸衆生. 如如意珠所現境界無不具顯.

無邊相行者. 相謂地相. 行卽所修之行. 雖則

無邊皆惟心6現. 一切諸法差別之相. 部分卽

差別也. 我及下結請令滿自他願行也

佛告大慧. 善哉善哉. 汝能問我如是之義. 多

所安樂多所饒益. 哀愍一切諸天世人. 佛告

大慧. 諦聽諦聽善思念之. 吾當爲汝分別解

說. 大慧白佛言. 善哉世尊唯然受敎. 佛告大

慧. 不知心量愚癡凡夫. 取內外性. 依於一異

俱不俱有無非有非無常無常自性習因. 計

著妄想 答中. 初總約法說有二. 一者不知

自心現量. 於陰身內見有外法. 計內外性. 於

同相起一見. 於別相起異見. 依此兩間而起

俱見. 離此兩間起不俱見. 有無常無常皆若

中                      欄

是也. 二者自性習因. 由宿習所熏. 而起邪

計妄見. 下文凡十二喩. 各有法有喩有合. 不

無同異. 隨文別點

譬如群鹿爲渴所逼. 見春時焰而作水想. 迷

亂馳趣不知非水. 如是愚夫無始虛僞妄想

所熏習. 三毒燒心樂色境界. 見生住滅取內

外性. 墮於一異俱不俱有無非有非無常無

常想. 妄見攝受  鹿逐時焰不知非水. 愚夫

樂欲不知樂是苦因. 言妄想熏習. 卽自性習

因義也. 取內外性等. 正謂起見也

如□□婆城凡愚無智而起城想. 無始習氣

計著相現. 彼非有城非無城. 如是外道無始

虛僞習氣計著. 依於一異俱不俱有無非有

非無常無常見. 不能了知自心現量□□

7婆本無城種. 無智之人妄習所熏而作城想.

此喩外道不達自心所現起一異等見也

譬如有人夢見男女象馬車步城邑園林山河

浴池種種莊嚴自身入中. 覺已憶念. 大慧. 於

意云何. 如是士夫於前所夢. 憶念不捨爲□

慧不. 大慧白佛言. 不也世尊. 佛告大慧. 如是

凡夫惡見所□. 外道智慧不知如夢自心現

性. 依於一異俱不俱有無非有非無常無常

見  夢所見境本非實事. 而乃憶念不捨. 非

□而何. 此喩外道邪計不了8唯心起諸見

也

譬如□像不高不下. 而彼凡愚作高下想. 如

是未來外道. 惡見習氣充滿. 依於一異俱不

俱有無非有非無常無常見. 自壞壞他. 餘離

有無無生之論. 亦說言無. 謗因果見拔善根

下              欄

本壞淸淨因. 勝心者當遠離去. 作如是說. 彼

墮自他俱見有無妄想已. 墮建立誹謗. 以是

惡見當墮地獄  此□像喩. 肉外道惡習起

見自壞壞他. 言餘離有無無生論者. 指正敎

也. 正敎無生之論離有無見. 而彼反將此同

爲己見. 亦說言無. 勝心謂心勝法者. 當離此

見. 彼外道以邪見故. 當墮惡趣可不懼乎

譬如□目見有垂髮. 謂衆人言. 汝等觀此. 而

是垂髮. 畢竟非性非無性. 見不見故. 如是外

道妄見希望. 依於一異俱不俱有無非有非

無常無常見. 誹謗正法自陷陷他  此喩中.

言非性非無性者. 以見有垂髮故言非無性.

以不見有垂髮故言非性. 餘文可見

譬如火輪非輪. 愚夫輪想非有智者. 如是外

道惡見希望. 依於一異俱不俱有無非有非

無常無常想. 一切性生  此喩外道邪心取

境. 無而爲有. 起種種見

譬如水泡似摩尼珠. 愚小無知作摩尼想. 計

著追逐. 而彼水泡非摩尼非非摩尼. 取不取

故. 如是外道. 惡見妄想習氣所熏. 於無所有

說有生. 緣有者言滅 水泡喩中. 於無所有

說有生者. 義通前喩. 以[&FFFF]#非無有說有. 及於

正因緣說有處. 則反言斷滅. 此外道之例見.

例皆如是

復次大慧. 有三種量五分論. 各建立已得聖

智自覺. 離二自性事. 而作有性妄想計著

三種量者. 謂現量比量聖言量也. 量卽楷定

義. 譬升斗量物也. 現量者. 現卽顯現. 親得法

體離妄分別. 而非錯謬也. 比量者. 比卽比類.